Kommunerne i yderområderne i Danmark er gode til at rive faldefærdige huse ned, så de ikke falder i hænderne på bolighajerne.

Kommunerne i yderområderne i Danmark har været flittige til at bruge statens penge til at komme faldefærdige og sundhedsskadelige boliger til livs. De sidste to år har kommunerne brugt 200 af indsatspuljens 250 millioner kroner. For de penge er der blevet revet 3502 boliger ned, fordelt på 1178 ejendomme. Desuden er der opkøbt 289 ejendomme, der enten skal rives ned eller sættes i stand. Det fortæller Politiken i dag. I Mariagerfjord kommune er der indtil videre jævnet mellem 40 og 50 ejendomme med jorden - og genhuset lige så mange familier. Men selv om indsatspuljen altså har været en succes, er pengene næsten brugt, og der er ikke planer om nye puljer til formålet.